ಕೋವಿಡ್19 ಸೋಂಕಿಗೆ ಯಾದಗಿರಿಯ ನರ್ಸ್ ಬಲಿ ಬೆಂಗಳೂರು: ಕೋವಿಡ್ ವಾರಿಯರ್ ಒಬ್ಬರು ಮೃತಪಟ್ಟ ಘಟನೆಯು ಯಾದಗಿರಿಯಲ್ಲಿ ನಡೆದಿದೆ. ಯಾದಗಿರಿಯ ನರ್ಸ್ ಒಬ್ಬರು ನಿನ್ನೆ ಕೋವಿಡ್19ನಿಂದಾಗಿ ಸಾವನ್ನಪ್ಪಿದ್ದಾರೆ. ಎರಡನೇ ಸಲ ಅವರಿಗೆ ಸೋಂಕು ಬಾಧಿಸಿದ್ದು, ಇವರು ಯಾದಗಿರಿಯ ಕೌಲೂರು ಗ್ರಾಮದವರು ಎಂದು ತಿಳಿದುಬಂದಿದೆ. ತಿಂಗಳ ಮೊದಲು ಅವರು ಕೋವಿಡ್19 ಸೋಂಕಿಗೆ ಒಳಗಾಗಿದ್ದರು. ಇದರ ಬಳಿಕ ಚಿಕಿತ್ಸೆ ಪಡೆದು ಪರೀಕ್ಷೆಯಲ್ಲಿ ನೆಗೆಟಿವ್ ಬಂದು ಬಿಡುಗಡೆಗೊಂಡಿದ್ದರು. ಸೆ.19ಕ್ಕೆ ಕರ್ತವ್ಯಕ್ಕೂ ಹಾಜರಾಗಿದ್ದರು. ಆದರೆ ಸೆ.29ರಂದು ಅವರಿಗೆ ಮತ್ತೆ ಸೋಂಕು ಕಂಡುಬಂದಿದ್ದು, ಆಸ್ಪತ್ರೆಗೆ ದಾಖಲಾಗಿದ್ದರು. ಆದರೆ ನಿನ್ನೆ ಉಸಿರಾಟದ ತೊಂದರೆಯಿಂದ ಮೃತಪಟ್ಟಿದ್ದಾರೆ ಎಂದು ಆರೋಗ್ಯ ಇಲಾಖೆಯು ತಿಳಿಸಿದೆ.